
Nos Special 
Cuminda 
Crioyo 


Oké Take Away 


565-3232 


9.09 di anochi central di polis ta wordo notifica cu tin un accident 
caminda auto lo a dal un peaton na altura di Shahai Take Away. 


Ta despacha patruya policial, bombero y ambulance cu maximo 
urgencia na e sitio di acidente. 
Na yegada di patruya por a constata cu e peaton no ta duna señal 
di bida. 
Pa 9.45 or di anochi dokter Scholten ta constata morto di Esteban 
Maduro, naci na Aruba 2 januari 1942. 
A pidi specialista di trafico como tambe polis tecnico na e sitio pa 
haci nan investigacion. 
Cuerpo Policial Aruba ta manda palabra di condolencia na famia 
di e fayecido. 


ESTEBAN MADURO(81) A BIRA E 7 MORTO DEN 
TRAFICO NA ARUBA DIARANSON ANOCHI 


SEÑAL OF CASUALIDAD? 
RECONOCEMENTO DI ESCLAVO TULA 
NA CURACAO CANCELA DOOR DI UN 
MAL TEMPO ABRUPTO 


6 CACHO DI RANCHO LOCO A SALI 
FOR DI CURA ATACA POSTBODE 
RIBA SCOOTER BAYENDO TRABAO 
BENTE ABAO HERID’E 


COMPANIA ARUBANO 
PETROLEO A FIRMA UN MOU 
CU E COMPANIA ARMSTRONG 
OIL AND GAS INC 


DESPUES DI 
SHETE AÑA WEGA 
CLASIFICATORIO 
LO TUMA LUGA NA 
ARUBA NA COMPLEHO 
DEPORTIVO 
GUILLERMO 
PROSPERO TRINIDAD 
NA DAKOTA 


PUEBLO DI ARUBA 
TA CORDIALMENTE 
INVITA PA E 
APERTURA DI 
BASEBALL 
IN PARADISE DIA 
9 DI OCTOBER 
NA JOE LAVEIST 
SPORT PARK 

Macuarima - Diaranson anochi 
den careda di 9'or pasa unidad 
policial y tambe ambulance a bay 
dilanti Shahai Take Away, unda 
auto a alcansa un persona. 


Esnan cu a yega prome ya por a 
nota cu e peaton ta gravemente 
herida. Paramediconan na yegada, 
ya no por a mucho mas y a pidi pa 
Dokter. 


Testigo 


Na e sitio nos a papia cu esnan cu 
a mira locual a sosode. Segun nan 
version, e homber lo a bay pa crusa 
y lo no a mira e Suzuki Swift color 
shinishi biniendo di nort. 


"E impacto a zona manera klapchi" 
e testigo a bisa nos. E auto mes a 
sigui core y bay para meternan leu 


di unda e la dal e peaton. 


Siguientemente relato di Vocero di 
polis Sr. Laclé. 


"9.09 di anochi central di polis ta 
wordo notifica cu tin un accident 
caminda auto lo a dal un peaton na 
altura di Shahai Take Away. 


Ta despacha patruya policial, 
bombero y ambulance cu maximo 
urgencia na e sitio di acidente. 


Na yegada di patruya por a 
constata cu e peaton no ta duna 
señal di bida. 


Pa 9.45 or di anochi dokter 
Scholten ta constata morto di 
Esteban Maduro, naci na Aruba 2 
januari 1942. 


A pidi specialista di trafico como 
tambe polis tecnico na e sitio pa 
haci nan investigacion. 


Cuerpo Policial Aruba ta manda 
palabra di condolencia na famia di 
e fayecido". 


EstEban Maduro(81) a bira E 7 Morto dEn 
trafico na aruba diaranson anochi 

(Foto ta di Curacao.nu). 
Secretario 
di 
Estado 
Alexandra van Huffelen 
ta biaha pa Caribe 6 of 7 
biaha pa aña. Cada pasa 
un luna e ta subi KLM cu 
un 
delegacion 
bastante 
amplio y biaha bin nos 
direccion. 


Su ultimo biahe e siman 
aki, tabata den cuadro di 
historia di esclavitud. 
Manera ta conoci fin di aña 
pasa gobierno di Hulanda 
a 
dicidi 
cu 
lo 
ofrece 
disculpa 
pa 
e 
historia 
di esclavitud contra nos 
paisnan. 
Contrario 
na 
tur otro pais colonisador, 
Hulanda no kier a papia di 
compensacion monetario. 
E siman aki su reunionnan 
a cuminsa na St. Maarten 
pa 
un 
encuentro 
cu 
stakeholders di tur pais, 
di Aruba tambe. E reunion 
a sali for di man mesora 


pasobra Hulanda kier pone 
un fondo disponible pa 
concientisacion pero cual 
suma no ta yuda pa mucho. 
Nan ta pone 200 miyon 
euro disponible pa reparti 
entre 
organisacionnan 
na Hulanda (1/3 parti) 
, Suriname (1/3 parti) y 
Aruba, Boneiro, Curacao, 
St. Maarten, Saba y St 
Eustatius 
(hunto 
1/3 
parti). Esnan presente a 
expresa nan malcontento, 
entre otro cu Hulanda 
ta tuma nan hasi y no ta 
sincero cu su disculpa. E 
comentarionan despues di 
e reunion tabata di hopi 
decepcion. 


Despues 
e 
biahe 
di 
secretario di estado a sigui 
pa Korsow na unda mester 
a drecha e bon nomber y 
honra di e esclavo Tula. E 
tempo aya e colonisador 
hulandes 
inhustamente 


a declara Tula como un 
criminal y asina a skibi e 
historia. 
Recientemente 
Hulanda a dicidi di drecha 
e bon nomber y honra 
di Tula y esey secretario 
di estado mester a hasi 
diamars na Curacao. E 
ceremonia a cuminsa y tur 
cos tabata prepara. Pero 
diripiente a bin un mal 
tempo di pazuid, benta 


tur cos abou. Biento feros 
a spanta tur hende y tur 
a core bai. Na Korsow ta 
wordo bisa cu esey ta ta 
un señal, ta e spirito di 
Tula cu ta bisa pa stop cu 
e hipocrecia y lag’e na paz. 
Pa otronan ta simplemente 
casualidad di naturalesa. 
Cualquier cu ta e caso, 
secretario di estado a dicidi 
di corta su biahe, cancela 


un 
biahe 
pa 
Boneiro 
pasobra eynan tambe lo 
a spere hopi tension, y a 
dicidi di bai Hulanda bek 
despues di apenas dos dia. 


E grandinan ta insisti cu 
esaki no ta casualidad. 
Segun e grandinan, na tur 
abuso, na tur hipocrecia, 
mester yega un punto final! 


Señal of casualidad? Reconocemento di 
esclavo Tula na Curacao cancela door di un 
mal tempo abrupto 


Den Haag – Minister 
Plenipotenciario mr. Ady 
Thijsen tabata presente 
awe 5 di October na un 
recepcion di e embahador 
di Alemania na Hulanda 
dr. Cyrill Jean Nunn. E 
recepcion na e residencia 
di embahador Nunn ta 
pa conmemora cu 33 aña 
pasa - despues di e caida 
di e muraya di Berlin - 
Alemania Oriental (DDR) 
y 
Alemania 
Occidental 
(BRD) a uni nan mes como 
un pais. Na e ocacion aki 
embahador Nunn a laga 
Minister 
Thijsen 
cera 


conoci cu e Prome Minister 
di e estado Thüringen 
Bodo Ramelow cu tabata 
e invitado special na e 
recepcion aki. 


Minister Thijsen a felicita 
embahador 
Nunn 
den 
nomber di Gobierno di 
Aruba cu e hecho aki y 
a bolbe enfatisa e bon 
relacion entre Alemania y 
Aruba. 
Durante di e recepcion 
Minister Thijsen a topa 
y 
papia 
cu 
diferente 
embahadornan, 
entre 
nan Giorgio Novello di 


Italia y dr. Greg French di 
Australia. 
Nota 
pa 
redaccion: 
E 
potretnan ta cortesia di 
Arubahuis 


MiniSTeR ThijSen na ReCepCion “Day of GeRMan UniTy” 

Awe, 
mientras 
nos 
ta 
celebra Dia mundial di 
Maestro, nos ta para keto 
pa reflexiona riba e papel 
vital cu nos maestronan ta 
hunga den desaroyo di nos 
alumnonan y nan futuro. 
E enseñansa ta enfrenta 
desafionan cu ta rekeri 
nos 
atencion 
y 
accion 
inmediato. 


Nos maestronan, cu ta 
yega nan salario maximo 
na 38 aña, ta merece un 
posicion huridico cu ta 
refleha nan dedicacion y 
esfuerso. Mester reduci e 
cantidad di alumno pa klas 
pa garantisa un ambiente 
di enseñansa optimal y 
atencion personalisa. 


Ta un necesidad pa inverti 
mas 
den 
plataforma 
digital pa capacitacion di 
maestronan, 
unda 
nan 
por sigui desaroya nan 
mes y keda na altura di e 
ultimo desaroyonan den 


e mundo di enseñansa. 
E 
introduccion 
di 
e 
'normjaartaak' lo ta un 
stap esencial pa garantisa 
cu e carga di trabou di nos 
maestronan ta realistico, 
eficiente y manehabel. 


Siguridad na pia di trabou 
y un seguro adicional ta 
na su luga pa proteha nos 
maestronan. 
Nos mester duna esencia 
na y pone den practica 
e contenido real di e 
palabra 
'inclusividad' 
den nos enseñansa. E 
maneho 
di 
idioma, 
of 
‘Integraal 
Taalbeleid 
Onderwijs 2023' mester ta 
conoci pa henter Pueblo. 
Simultaneamente mester 
cuminsa traha na e plan di 
preparacion, capacitacion y 
inplementacion. E aspecto 
aki ta crucial pa sigura cu 
cada alumno por desaroya 
na su maximo potencial. 


Nos 
ta 
reconoce 
e 


necesidad 
urgente 
pa 
subsidio pa e scolnan cu ta 
atende cu e alumnonan cu 
tin necesidadnan special y 
nos ta pidi pa mas atencion 
pa e infrastructura di nos 
institutonan educativo. 


Adicionalmente, 
e 
procedura di 'doorstroom' 
entre 
enseñansa 
basico 
y enseñansa secundario 
mester mira cambio. E 
transicion entre e dos 
nivelnan di enseñansa ta 
crucial pa desaroyo di e 
alumno y, como tal, mester 
sincronisa 
e 
metanan 
nucleo di enseñansa basico 
cu esnan di enseñansa 
secundario mas eficiente 
posibel, garantisando cu 
cada alumno por alcansa 
su maximo potencial sin 
obstaculonan innecesario. 


Nos ta para hunto cu 
nos maestronan awe y 
semper, 
reconociendo 
nan 
contribucion 
y 


comprometiendo 
nos 
mes 
na 
mehora 
nan 
condicionnan di trabou 


y e sistema educativo en 
general. 


Dia Di Maestro: Un MoMento pa reflexiona riba 
e Desafio- y oportUniDaDnan Den enseñansa 


Diahuebs mainta a drenta 
informe di cu un grupo 
di cacho a sali benta un 


motociclista abao herid’e 
na Sombre, mesora a dirigi 
tanto polis como ambulans 


na e sitio. Na yegada di e 
patruya a bin compronde 
cu 6 cacho a sali for di e 
cura habri di Rancho loco 
a sali bin ataca e postbode 
cu tabata bayendo trabao 
riba su propio scooter 
y a bente abao. Esaki a 
causa cu e motociclista a 
haya golpinan y rasca na 
su curpa. Na yegada di e 
ambulans nan a atende e 
victima na e sitio mes. Polis 
a bay na e Rancho Loco y a 
mira cube cachonan ta di 
nan mes y a duna nan un 
boet. 


6 CaCho Di ranCho loCo a sali for Di CUra ataCa postboDe 
riba sCooter bayenDo trabao bente abao heriD’e 

"E conferencia tabata hopi 
interesante na unda mi por, 
a trece dilanti e dificultad 
di Aruba, como pais den 
Reino Hulandes, pa adkiri 
fondo di Nacionnan Uni" 


ORANJESTAD - Durante 
un conferencia di prensa 
di 
Gobierno, 
Prome 
Minister Evelyn Wever- 
Croes a elabora riba su 
biahe na Nacionnan Uni 


(UN) siman pasa na unda 
el a atende varios reunion 
y conferencia. Un di e 
conferencianan cu tambe 
tawata hopi interesante 
tabata esun di "Finance for 
Developments", cu a enfoca 
riba e manera con pa 
yega na fondo pa e "Small 
Islands 
Development 
States (SIDS)", pa asina 
nan por cumpli cu e 
plannan cu nan tin. 


Prome 
Minister 
tawata 
orador na e conferencia 
aki, na unda el a elabora 
riba e situacion di Aruba. 
El a splica cu pa pais 


Aruba, cu ta parti di 
Reino Hulandes, ta hopi 
dificil pa haya fondo di 
UN. Reino Hulandes ta 
haci donacion na UN, y 
p’esey ta wak Aruba como 
parti di Reino, como pais 
rico, y pa e motibo ey 
ta concentra mas riba e 
otronan paisnan cu tambe 
mester fondonan. 


"E 
reunion 
a 
bay 
sumamente positivo, na 
unda cu Aruba a haya 
hopi elogio riba tereno 
di energia, pa tin un plan 
realistico na unda tur 
hende ta alinea. Nos ta 


riba e bon caminda, pero 
pa por cumpli cu tur e 
plannan, Aruba lo mester 
di fondo y nos ta keda 
positivo", Prome Minister 
a expresa. 


Prome Minister Evelyn Wever-Croes: 
PROME MINISTER A ATENDE E CONFERENCIA DI 
"FINANCE FOR DEVELOPMENT" NA NACIONNAN UNI 

Recientemente, Minister di 
Enseñansa y Deporte Endy 
Croes a reuni cu e team 
di Ministerio di Deporte, 
kendenan ta Sr. Juni Faro, 
Sr. Rodymar Geerman y 
Sr. Kenneth Vrolijk. Den e 
ocasion aki a papia tocante 
renobacion di Compleho 
Deportivo 
Guillermo 
Prospero 
Trinidad. 
E 
motibo di e reunion aki 
ta pa e compromiso cu 
a 
haci 
cu 
Arubaanse 
Voetbal Bond (AVB), FIFA 
y CONCACAF pa haci un 
wega clasificatorio, dia 14 
di october 2023 na Aruba. 


Desde 
aña 
2016 
e 
stadionnan na Aruba ta 
desaproba pa FIFA. Pa e 
motibo aki a pone vision, 
energia y parti financiero 
pa 
renoba 
e 
stadion 
na Dakota y haya un 


certificacion tanto di FIFA 
como di World Athletics pa 
e “track and field”. Acerca 
di e wega clasificatorio na 
Aruba dia 14 di october, 
a haci un compromiso cu 
CONCACAF y FIFA cu si 
e yerba artificial wordo 
poni y certifica prome cu 
14 di october, lo haci un 
excepcion temporario pa 
Aruba, en bista cu pa shete 
(7) aña caba Seleccion 
di Aruba no por a hunga 
su “home games” aki y 
mester a hunga e weganan 
clasificatorio na Florida of 
Curaçao. 


Den e caso aki, a confirma 
cu CONCACAF Nations 
League lo tuma luga den 
Compleho 
Deportivo 
Guillermo 
Prospero 
Trinidad 
cu 
e 
tribuna 
band’i pabou cera y si den 


caso cu instalacion di luz 
no ta cla, ta permiti pa e 
tuma luga parti atardi. 
Durante 
e 
reunion 
a 
traha un lista largo di 
compromiso, a reparti e 
responsabilidadnan entre 


AVB, FFD, Fundacion Lotto 
pa Deporte y Ministerio di 
Deporte pa hunto logra e 
meta. Cada persona a haya 
un tarea y a cumpli cu nan 
responsalidad. Cada tres 
dia a reuni pa evalua e lista 


y analisa kico tur a cumpli 
pa dia 14 october proximo 
Seleccion 
di 
Aruba 
enfrenta Virgin Islands 
den un wega clasificatorio 
na cas. 


DESPUES DI SHETE AÑA WEGA CLASIFICATORIO LO 
TUMA LUGA NA ARUBA NA COMPLEHO DEPORTIVO 
GUILLERMO PROSPERO TRINIDAD NA DAKOTA 


Tur preparacion ta andando pa dia 14 october 
2023, Aruba enfrenta Virgin Islands na cas 


Kamerlingh Onnestraat, Oranjestad: 
Diaranson den careda di 8'or di anochi, un persona masculino cu tabata comiendo un 
simpel pan cu hotdog, pa un of otro motibo a pega cu esaki y a cuminsa perde rosea. E 
homber m lo a wordo haya benta riba vloer ta scuma. 


Mesora e habitantenan di e cas a bati alarma. Hopi lihe ambulance y polis a presenta na 
e cas. Personal di ambulance a nota cu su pulso lo tabata hopi swak y a cuminsa dune re 
animacion. 


Dos patruya di polis tambe a presenta pa tuma nota di kiko tabata sucediendo. 


Despues di basta rato haciendo nan maximo esfuerso e paramediconan a logra stabilisa e 
situacion di e cabayero, mesora e la wordo transpora cu urgencia pa hospital. 


Homber a hera perde su bida; despues cu e 
la pega ariba un sandwich 

- 
Durante 
conferencia 
di prensa di Gobierno 
di 
Aruba, 
Minister 
di 
Energia Glenbert Croes a 
elabora riba e compania 
Armstrong Oil and Gas 
Inc., cu a firma e MOU 
cu e compania Arubano 
di Petroleo. Armstrong ta 
un compania priva cu ta 
basa na Denver, Colorado 
y ta specialisa den explora 
petroleo y gas. Un total 
di 2.5 biyon di bari di 
petroleo, a wordo descubri 
pa Armstrong Oil and Gas 
Inc, na e campo Pikka situa 
na Alaska. Otro lugarnan 
na unda e compania aki 
a explora den Merca, ta 
na Alaska, North Dakota, 
Louisiana, 
California, 
Michigan, Wyoming, Texas 
y Utah. 


Minister Croes a splica 


cu e meta di e MOU ta 
pa evalua e potencial di 
hybrocarburos den area 
maritimo di Aruba. Ya a 
cuminsa cu e transicion di 
energia, na unda Gobierno 
ta invirtiendo den energia 
renobabel cu proyectonan 
di Eagle LNG, Acciona 
Energia, 
expansion 
di 
Parke di molina di biento 
na Rincon, y lo bin mas 
parke solar. Ta importante 
pa enfatisa cu tanten cu 
energia renobabel no por 
suminsitra 
100% 
di 
e 
demanda, fossil fuels ta 
keda necesario ainda. 


E ta sigur un bon noticia 
pa Aruba, cu un biaha mas 
tin un compania interesa 
pa explora e posibilidad 
di adkiri hybrocarburos 
den 
e 
area 
maritimo. 
Actualmente, cu e MOU 


firma, Armstrong lo sinta 
cu 
Arubano 
Petroleo 
pa analisa y identifica e 
areanan na unda lo por 
cuminsa explora, y unabes 
e areanan aki ta identifica, 
lo cuminsa bora na Januari 
2024. 


"Como Minister di Energia, 


mi ta sumamente contento 
cu 
compania 
Arubano 
Petroleo 
y 
Armstrong 
International a yega na 
un acuerdo pa cuminsa 
cana e caminda pa studia e 
posibilidadnan pa explora 
gas of petroleo den e 
areanan di Aruba. Mirando 
e calidad, capacidad, y 


integridad di e compania 
Armstong, Aruba ta keda 
positivo cu e biaha aki nos 
lo logra, y cu e rikesa di 
e logro aki bay pa henter 
comunidad, 
cambiando 
asina 
positivamente, 
e 
destino di pais Aruba" 
Minister Croes a expresa. 


Minister Glenbert Croes: 


COMPANIA ARUBANO PETROLEO A FIRMA UN MOU CU E 
COMPANIA ARMSTRONG OIL AND GAS INC 
"Aruba ta keda positivo cu e biaha aki nos lo logra, y cu e rikesa di e 
logro aki bay pa henter comunidad, cambiando asina positivamente, e 
destino di pais Aruba" 


Diaranson anochi a drenta 
informe di un caso di 
maltrato y menasa na 
Pavia, mesora a dirigi 
un patruya na e sitio. Na 
yegada di e patruya cu aki 
ta trata di un caso unda 
cu pa jaloezie e homber 
a maltrata y menasa su 
pareha. Polis a papia cu 
ambos pa con nan atende 
cu otro. 


Jaloezie a pone homber maltrata y menasa 
su pareha na Pavia 

Dat geeft de Premier van Aruba 
als reactie op een brief van 
demissionair 
Staatssecretaris 
Alexandra 
van 
Huffelen, 
die 
onjuiste informatie aan de Tweede 
Kamer heeft verschaft. 
Naast het feit dat het financieel 
toezicht deugdelijk is, geeft de 
Premier te ken e dat Aruba het 
enige land in het Koninkrijk is dat 
een begrotingsoverschot heeft in 
de begrotingen van 2023 en 2024. 
Daarnaast laten de meerjarige 
ramingen zien dat deze trend 
zich structureel zal voortzetten. 
Het 
Internationaal 
Monetair 
Fonds (IMF), en de financiele 
rating agencies Fitch en Standard 
& Poor’s zijn positief over het 
indrukwekkende 
economisch 
herstel van Aruba. Ook het College 
Aruba financieel toezicht (CAft) 
bevestigt dit. Het CAft is het 
toezichtsorgaan dat namens de 
Rijksministerraad belast is met 
het financieel toezicht in Aruba. 


D e u g d e l i j k 
financieel toezicht 
Het financieel toezicht is in 2015 
ingevoerd. Het toezicht werd door 
Nederland opgelegd omdat in die 
periode de staatsschuld van Aruba 
werd verdubbeld. Sinds 2017 is 
er een nieuw kabinet en onder 
leiding van Premier Evelyn Wever- 
Croes (MEP) zijn de moeilijke 
en nodige stappen gezet richting 
verduurzaming van de openbare 
financiën. De ratio staatsschuld 
/ BBP daalt gestaag sindsdien. 
Gedurende de pandemie is de ratio 
staatsschuld / BBP gestegen, maar 
is inmiddels terug op het niveau 
van voor de pandemie. 
Het financieel toezicht is wettelijk 
verankerd in een lokale wet, en 
verstevigd middels een protocol 
tussen de Nederlandse en de 
Arubaanse regering waarin is 


bepaald dat Aruba de wet niet 
kan aanpassen zonder vooroverleg 
met de regering van Nederland 
en zonder instemming van de 
Rijksministerraad. 
Op dit moment heeft Aruba een 
voorstel aan Nederland gedaan 
om de wet te mogen aanpassen 
en de begrotingsnormen verder 
te verankeren. Zolang Nederland 
niet op het verzoek van Aruba 
ingaat, kan de wet niet worden 
aangepast. 


“Aruba heeft dus wel degelijk 
deugdelijk financieel toezicht en 
het is belangrijk dat iedereen die 
voor of over Aruba beslissingen 
moet nemen, goed geïnformeerd 
is. 
Aruba 
overweegt 
nu 
om 
het financieel toezicht verder 
te versterken. Een voorstel is 
vorige maand ingediend bij de 
Nederlandse regering om, net 
als Nederland, ook de Raad van 


State van het Koninkrijk als 
“independent fiscal institution” 
(IFI) aan te wijzen. Het voorstel 
weerspiegelt het streven van Aruba 
om in de toekomst te werken aan de 
instelling van een onafhankelijke 
begrotingsautoriteit 
in 
combinatie 
met 
een 
eigen 
begrotingskamer, zoals al sinds 
2015 tussen Nederland en Aruba 
is overeengekomen. 


Wij zullen blijven werken aan de 


versterking van het financieel 
aparaat in Aruba en aan de 
verduurzaming van de openbare 
financiën. Van belang is dat Aruba 
haar eigen verantwoordelijkheid 
hierin neemt. 


Het is namelijk in de eerste plaats 
aan de mensen die hier leven, 
wonen en werken om Aruba 
richting een duurzame toekomst 
te helpen”, aldus de Premier. 


Premier Evelyn Wever-Croes 


ARUBA TREKT ONJUISTE INFORMATIE ZIJDENS NEDERLAND 
RECHT ARUBA HEEFT DEUGDELIJK FINANCIEEL TOEZICHT 

: Trabounan ta continua y dialuna 
ultimo, Minister Endy Croes a 
reuni cu Sra. Morela Dirks di ekipo 
di maneho di DPS, Sra. Edith 
Figaroa “staffunctionaris P&O” 
di DPS y Sra. Miguelina Flores 
consehero di recurso humano 
di Ministerio di Enseñansa y 
Deporte. 


Minister Endy Croes a duna un 
splicacion amplio di DPS den 
su totalidad, unda DPS ta awo y 
unda DPS tin cu bay. Staf di DPS 
a ricibi presentacion di e vision di 
Minister Endy Croes y Gabinete 
Wever – Croes II. Manera ta 
conoci, DPS tambe ta bin na 
remarke pa recomendacion 9 di 
e Doorlichtingsrapport, pa esaki 
a dialoga di tur e desaroyonan 
positivo cu ya a tuma luga den DPS 
y kico lo tuma luga den e proximo 
seis (6) lunanan nos dilanti. Pa 
asina por cuminsa cana e caminda 
unda cu kier yega pa cu DPS su 
structura interno, trabounan cu 
mester haal in manera, “tijdelijke 
dienst” y “bezetting” di DPS den su 
totalidad. Banda di esaki, Minister 
Endy Croes a duna un splicacion 
amplio na e team di DPS di kico 
tur ta wordo haci pa enseñansa 
den su totalidad. 


Tin un total di 13 recomendacion 


den e Doorlichtingsrapport. Dia 2 
di october ultimo, a bay di acuerdo 
cu 
Tijdelijke 
Werkorganisatie 
(TWO) 
di 
Hulanda 
riba 
recomendacion un (1) y tres (3) 
cu lo drenta pronto e fase pa e 
wordo ehecuta. Tambe, Minister 
Endy Croes a subraya cu tin un 
Aruba Matrix di diesshete (17) 
recomendacion di cual diestres (13) 
di e recomendacionnan ta forma 
parti di e Doorlichtingsrapport. 
Mandatario di Enseñansa a duna 


un splicacion amplio di tur loke 
ta tumando luga den enseñansa 
di Aruba den su totalidad, di cual 
DPS ta forma parti di e trayecto di 
enseñansa. 


Ta di vital importancia pa DPS ta 
alinea cu e pensamento-, vision-, 
recomendacion- 
y 
cambionan 
cu mester bin cu ta sumamente 
necesario pa e mehoracion di 
enseñansa. Pa conclui, Minister 
Endy Croes a indica di por 


mira 
bek 
riba 
un 
tremendo 
reunion, unda cu a comparti 
hopi informacion cu staf di DPS 
y ta sinti cu nan a aprecia esaki. 
Mandatario di Deporte a pidi 
cooperacion di esnan na timon di 
DPS actualmente pa e proximo 
lunanan aki pone tur energia 
positivo, mantene e trabou di 
ekipo den DPS pa hunto traspasa 
y crusa e retonan grandi cu tin nos 
dilanti pa un miho porvenir pa 
enseñansa. 


Minister Endy Croes: 
A REUNI CU DPS UNDA A TRATA E CAMBIONAN CU TA NA 
CAMINDA DEN CUADRO DI MEHORACION DI ENSEÑANSA 


Cambia perspectiva 
tocante obesidad: 
Sa bo number y midi 
bo peso 

Camacuri - Diaranson at- 
ardi laat por a mira Brand- 
weer y Polis na e edificio di 
belasting na Camacuri. 
Ariba e parkeerplaats por 
a mira un grupo di locual 


ta mustra ta algun em- 
pleado. 
E motibo tawata cu e es- 
nan cu lo a keda traha 
laat lo a mira acumulacion 
di huma; y mesora a bati 


alarma cu tin 
candela. 
Segun nos a compronde 
esaki tawata na e di tres 
piso. 
Bomberonan cu a yega 


mesora a bay controla di 
un e huma tawata bin. 
A resulta cu un ballast 
di un luz tawata a daña y 
esaki lo tawata e causa di 
huma. 


Brandweer a instrui es- 
nan responsabel kiko nan 
mester haci, esta habri 
mas bentana y porta posi- 
bel pa e huma por sali. 


A pensa cu departmento di 
impuesto tawata na candela 


ORANJESTAD: 
Trabounan 
ta 
continua y dialuna ultimo, Min- 
ister Endy Croes a reuni cu Sra. 
Morela Dirks di ekipo di maneho 
di DPS, Sra. Edith Figaroa “staf- 
functionaris P&O” di DPS y Sra. 
Miguelina Flores consehero di 
recurso humano di Ministerio di 
Enseñansa y Deporte. Minister 
Endy Croes a duna un splicacion 
amplio di DPS den su totalidad, 
unda DPS ta awo y unda DPS tin 
cu bay. Staf di DPS a ricibi presen- 
tacion di e vision di Minister Endy 
Croes y Gabinete Wever – Croes 
II. Manera ta conoci, DPS tambe 
ta bin na remarke pa recomenda- 
cion 9 di e Doorlichtingsrapport, 
pa esaki a dialoga di tur e desar- 
oyonan positivo cu ya a tuma luga 
den DPS y kico lo tuma luga den e 


proximo seis (6) lunanan nos di- 
lanti. Pa asina por cuminsa cana 
e caminda unda cu kier yega pa 
cu DPS su structura interno, tra- 
bounan cu mester haal in manera, 
“tijdelijke dienst” y “bezetting” di 
DPS den su totalidad. Banda di 
esaki, Minister Endy Croes a duna 
un splicacion amplio na e team di 
DPS di kico tur ta wordo haci pa 
enseñansa den su totalidad. Tin 
un total di 13 recomendacion den 
e Doorlichtingsrapport. Dia 2 di 
october ultimo, a bay di acuerdo 
cu 
Tijdelijke 
Werkorganisatie 
(TWO) di Hulanda riba recomen- 
dacion un (1) y tres (3) cu lo dren- 
ta pronto e fase pa e wordo ehecu- 
ta. Tambe, Minister Endy Croes a 
subraya cu tin un Aruba Matrix di 
diesshete (17) recomendacion di 


cual diestres (13) di 
e recomendacionnan 
ta forma parti di e 
Doorlichtingsrap- 
port. Mandatario di 
Enseñansa a duna un 
splicacion amplio di 
tur loke ta tumando 
luga den enseñansa 
di Aruba den su to- 
talidad, di cual DPS 
ta forma parti di e trayecto di 
enseñansa. Ta di vital importan- 
cia pa DPS ta alinea cu e pensam- 
ento-, vision-, recomendacion- y 
cambionan cu mester bin cu ta 
sumamente necesario pa e me- 
horacion di enseñansa. Pa con- 
clui, Minister Endy Croes a indica 
di por mira bek riba un tremendo 
reunion, unda cu a comparti hopi 


informacion cu staf di DPS y ta 
sinti cu nan a aprecia esaki. Man- 
datario di Deporte a pidi coopera- 
cion di esnan na timon di DPS ac- 
tualmente pa e proximo lunanan 
aki pone tur energia positivo, 
mantene e trabou di ekipo den 
DPS pa hunto traspasa y crusa e 
retonan grandi cu tin nos dilanti 
pa un miho porvenir pa enseñan- 
sa. 


Minister Endy Croes: 
A REUNI CU DPS UNDA A TRATA E CAMBIONAN CU TA NA CAMINDA 
DEN CUADRO DI MEHORACION DI ENSEÑANSA 

Ayera atardi Bruce Harris 
a yega Aruba despues di 
23 aña. Bruce Harris taba- 
ta hopi contento di por ta 
na Aruba un biaha mas. E 
biaha aki Bruce Harris tin 
otro meta pa Taekwondo 
di Aruba den mente. Bruce 
Harris a bin pa Best of the 


Best, mirando cu den Best 
of the Best bo ta haña e 
miho atletanan di Aruba 
y Bruce Harris ta bay tin 
bista ariba nan. Bruce 
Harris kier organisa un 
Campeonato di Team na 
Aruba. 


Felipe "John Travolta" a 
bolbe Aruba bek hunto cu 
Olivia "Daniele". Felipe 
a laga un bon impresion 
atras den Ultimate Tae- 
kwondo Cup, esey a haci 


cu el a wordo pidi un bi- 
aha mas door di e Presi- 
dente di Brazil Taekwondo 
Stichting Master Clifford 
Rasmijn. Ambos referee 
internacional lo bay pone 


un show pa Diasabra awo 
durante Best of the Best 
Truescore Aruba 2023 den 
Colegio EPI Auditorium. 
Lifesream www.arubatv- 
plus.com 


Bruce Harris, John Travolta y Olivia 


a yega pa Best of the Best 


ORANJESTAD: Durante 
conferencia di prensa di- 
aranson ultimo, Sr. Shur- 
ty Tremus organisado di 
Baseball in Paradise a in- 
dica cu e aña aki un bes 
mas e torneo di baseball ta 
tumando luga na Aruba. 


Sr. Tremus a agrega cu 38 
ekipo di, entre otro, Bo- 
neiro, Curaçao, Hulanda, 
Mexico y Aruba ta ba- 
tayando den e torneo aki. 
Un total di 130 wega ta 
wordo hunga den e siman 
di 9 pa 14 di october den 
e siguiente categorianan: 
U12, U14, U16 y U19. 
E weganan ta tuma luga 
na, entre otro, Joe Laveist 
Sport Park, Duracell Ball- 
park (Dragon Hitters Ball- 


park), Xander Bogaerts 
Ballpark, Crismo Angela 
y Nadi Croes Ballpark y 
Centro Bario Noord. 


Durante e conferencia di 
prensa, Sra. Nenny Kam- 
perveen a indica cu dia 9 
di october 2023, e aper- 
tura di Baseball in Para- 
dise ta tuma luga na Joe 
Laveist Sport Park y ta 
invita e comunidad di 
Aruba pa bin apoya nos 
hobennan. Sr. Tremus a 
enfatisa cu e organisacion 
di Future Stars Baseball 
Academy sigui traha duro 
pa e proyecto di Baseball 
in Paradise sigui crece den 
futuro. Sr. Tremus a com- 
parti cu e plan pa otro aña 
ta pa organisa Softball in 


Paradise pa e hobennan. 
Concluyendo, Sr. Shurty 
Tremus ta invita Pueblo di 


Aruba pa bin presencia e 
weganan pa duna sosten y 
apoyo na e hobennan y pa 


asina e di tres (3) edicion 
di Baseball in Paradise 
bira un exito un bes mas. 


PUEBLO DI ARUBA TA CORDIALMENTE INVITA PA E APERTURA DI BASEBALL 
IN PARADISE DIA 9 DI OCTOBER NA JOE LAVEIST SPORT PARK 

“Nos ta hopi precupa cu e 
presupuesto di Gobierno 
di Aruba pa aña 2024. 
Gabinete Wever-Croes ta 
gaba cu nan a presenta e 
presupuesto cu supuesto 
surplus, pero pa pueblo 
e contenido di e presu- 
puesto no ta duna mo- 
tibo pa celebra”, e lider di 
Fraccion di AVP, mr. Mike 
Eman ta expresa. No tin 
ningun perspectiva posi- 
tivo den e presupuesto cu 
ta duna pueblo y comercio 
alivio pa nan sufrimento. 
Den e cuadro aki Fraccion 
di AVP a scrutina e pre- 
supuesto di Gobierno di 
Aruba pa aña 2024 exten- 
sivamente y a manda mas 
cu 700 pregunta relaciona 
cu e presupuesto 2024 pa 
Gobierno di Aruba, mr. 
Mike Eman a expresa. 


NEGLIGENCIA DI PER- 
DIDA 
DI PODER DI COMPRA 


Locual cu a resalta ta e 
hecho cu Gabinete Wev- 
er-Croes a escoge pa no 
reserva placa pa asina 
duna un compensacion 
pa perdida di poder di 
compra na empleadonan 
nan publico of di Funda- 
cionnan, pensionadonan, 
esnan cu ta cobra un sala- 
rio minimo of esnan ariba 
bijstand. Fraccion di AVP 
ta subraya cu esaki ta ilus- 
tra e prioridadnan robes 
di Gobierno di Aruba 
(MEP/RAIZ) y e negli- 
gencia pa cu e deterioro 
social-economico di pais 
Aruba. Gobierno di Aruba 
(MEP/RAIZ) no a reserva 
ni un fl orin pa asina duna 
indexering na empleado 
nan publico of pa aumento 
reparatietoeslag pa esnan 
riba salario minimo of 
pensionado nan. Gabinete 
Wever Croes no tin ningun 
intencion pa compensa e 
perdida grave di poder di 
compra di nos cuidadan- 


onan y tampoco duna un 
alivio den e costo pa haci 
comercio. 


MEDIDANAN A 
STRANGULA PUEBLO 


Nos ciudadanonan a wak 
na poder di compra bai 
atras na un manera abu- 
sivo bao di e maneho di 
Gabinete Wever-Croes. Na 
Januari a aumento BBO pa 
7%. Esaki no tabata sufi ci- 
ente na Augustus a intro- 
duci un “BBO na frontera 
di 7%” ariba tur producto 
y servicio. Inicialmente 
Gabinete Wever-Croes a 
rebobla BBO di 3% pa 6% 
y un a pone BBO riba un 
cantidad di servicio cu no 
tabata paga BBO anterior- 
mente. Ya na 2018 y 2019 
a mira un infl acion grandi 
cu esaki. Tur esaki den 
combinacion cu aumento 
drastico di awa y coriente 
y tambe prijs di gasoline 
cu ta tin un impacto hopi 
grandi den cartera di nos 
cuidadanonan. Ainda nos 
empleadonan publico no 
a ricibi compensacion pa 
perdido fi nanciero cu nan 
sufri pa motibo di recorte 
di salario den cu Gobierno 
di Aruba (MEP/RAIZ) a 
impone. Bou di e mane- 


ho di e Gobierno aki nos 
ciudadanonan den sector 
publico y priva a perde 
mas cu 25% na poder di 
compra y ta biba awe bou 
di circumstancianan hopi 
precupante. 


AUMENTO BARBARO DI 
COSTO 
PA HACI COMERCIO 


Tur e medidanan di Gabi- 
nete Wever-Croes a afecta 
tambe comercio di Aruba. 
E costo pa haci comercio 
a subi dramaticamente. 
“Tur e aumentonan di 
BBO y introduccion di 
BBO na frontera ta dal co- 
mercio duro tambe. Com- 
ercio tambe tin cu paga e 
aumento barabaro di awa 
y coriente. Hopi costo co- 
mercio mester absorba, 
pasobra simplemente e 
consumidor no por paga 
prijsnan mas halto cu nan 
poder di compra mes a 
keda destrosa dor di Gabi- 
nete Wever Croes”, mr. 
Mike Eman ta splica. Den 
Presupuesto 2024 tam- 
poco nos por mira ningun 
iniciativa pa duna comer- 
cio un alivio, Eman ta ac- 
centua. 


UNDA E PLACA TA BAI 


?? 


Mientras cu pueblo y co- 
mercio ta sufri e ta re- 
marcabel pa constata cu 
Raad van Advies ta pun- 
tra con Gabinete Wever 
Croes por ranca 15 miyon 
na dividendo di WEB y 
ELMAR mientras nos co- 
munidad ta paga prijsnan 
abusivo tur luna. Sin nin- 
gun tipo di escrupulo por 
mira cu Gobernantenan 
di MEP y RAIZ ta keda 
biba den luho, mientras 
pueblo ta sufri. Gabinete 
Wever Croes a ricibi des- 
de di 2018 cu tur e medi- 
danan un totaal di mas cu 
1.5 Biyon fl orin extra den 
caha di Gobierno sin cu 
nos por mira un inversion, 
un proyecto of sikiera un 
iniciativa cu ta benefi cia 
nos comunidad of nos cui- 
dadanonan. 


“Asina mes Gabinete Wev- 
er Croes ta presenta un 
preupuesto 2024 sin in- 
version, sin compensacion 
pa e perdida di poder di 
compra y tampoco cual- 
kier compensacion, alivio 
of reduccion den costo pa 
haci comercio” e Lider di 
Fraccion di AVP, mr. Mike 
Eman ta envatisa. 


Lider di Fraccion di AVP, mr. Mike Eman: 


PRESUPUESTO 2024 TA NEGLICIA COSTO 
DI BIDA Y COSTO PA HACI COMERCIO 

ni un fl orin pa asina duna 


7%. Esaki no tabata sufi ci- 


a mira un infl acion grandi 


perdido fi nanciero cu nan 


1.5 Biyon fl orin extra den 


iniciativa cu ta benefi cia 

Tur cos aki na mundo tin su ora y su tempo. 
Ora pa nace y ora pa muri, Ora pa yora y ora pa hari. 
Ora pa keda keto y ora pa papia. Ora pa stima y ora pa odia. Ora pa guerra y ora pa paz. 


Cu imenso tristeza na nos curason, pero cu hopi 
gratitud pa tur locual el a significa pa nos, nos ta anuncia 
fayecimento di: 


Gilbert françois Dirksz 
Mihior conoci como: “Gibby” 
*16-03-1975 - †30-09-2023 


Na nomber di su: 
Casa: 
Jasmine Dirksz-Haseth 
Yiu stima: 
Jesseline Dirksz 
Mayornan: 
Francisco y Maria Dirksz-Kock 
Rumannan: 
Ryan y Keila Dirksz-Briceño y famia 
†Ebby Dirksz 
Sobrino: 
Geraint Dirksz 
Ruman di criansa: 
Johnathan Koolman 
Lindomar Kock Jr. 
Suegro(a): 
†Eufracio y †Virginia Haseth-Geerman 
Omo y tantanan: 
Margarita Dirksz 
Francisca Dirksz 
Ida y Ahméd Soliman-Dirksz 
Lorenzo y Elduvina Dirksz-Caléron y famia 
Filomena Dirksz 
Lucia Dirksz 
Maria Dirksz y famia 
†Hyacinto y Vera Kock y famia 
†Anna y Theodoor Koolman y famia 
Francisco y Aura Kock y famia 
Macario y †Marucha Kock 
†Maxima Kock y famia 
†Toribio Kock y famia 
Rosalia y Boy Eugenia y famia 
Swa y cuñanan: 
Roberto y Filomena Haseth-Figaroa y famia 
Horacio Haseth y famia 
Ludwina y Felipe Suerte-Haseth y famia 
Mena y Michel Wolff-Haseth y famia 
Rudolph y Patricia Haseth-Giraldo y famia 
David y Jelitza Haseth-Koolman y famia 
Padrinonan: 
Martin Kelly 
Leo Koolman 
Mena Dirksz 
Iha: 
Mark 


Primo y primanan 


Mihor amigo: 
Juancho Croes 


Tur su coleganan di Parke Nacional Arikok, tur su ex-coleganan di AMC Unicon y Arvefa, 
amigo y amiganan, comer y compernan, Bisiñanan y conocirnan 
Famia: Dirksz, Haseth, Kock, Briceño, Koolman, Geerman, Soliman, Calderon, Eugenia, Figaroa, 
Suerte, Wolff, Giraldo, Lopez, Curiel, Rivero, Angela 


Ta invita pa acto di condolencia y entiero cu lo tuma lugar diabierna 6 di September 2023 
di 2:00 pa 4:00 pm na misa Inmaculada Concepcion, despues lo sali pa Santana catolico na Sta. Cruz. 


Nos sincero disculpa si den nos tristeza nos lo por a lubida un of otro famia of conocir. 


Despues di entiero nos no ta ricibi bishita di condolencia na cas. 
Gibby semper contento. 
Gibby su deseo tawata pa compañe pa su ultimo lugar di sosiego bisti na blauw. 

Oranjestad – 05 di ok- 
tober 2023 - Durante un 
conferencia di prensa na 
Cas di Cultura, Piso Tres 
a anuncia nan proximo 
esfuerso educativo pa cel- 
ebra Dia Internacional di 
Muchanan - e conferencia 
" Happy Parents, Happy 
Children ". E conferencia 
ta programa pa tuma lugar 
dia 14 y 15 di november, en 
conexion cu celebracion 
di Dia Internacional di 
Muchanan. E conferencia 
ta premira di ta uno ilumi- 
nante yena cu un variedad 
di oradornan experto, dis- 
cusionnan di panel emo- 
cionante, y workshops nan 
interactivo. E conferencia 


tin orador cu ta interna- 
cionalmente reconoci riba 
terenonan di desaroyo di 
mucha, psychologia, y con 
pa cria y educa un mucha. 
Roxanne Croes, repre- 
sentante di Aruba Bank, 
tabata presente na e con- 
ferencia pa asina anun- 
cia nan sosten cu lo ta un 
elemento integral den e 
exito di e conferencia. E 
conferencia lo brinda e in- 
formacionnan esencial y 
e hermentnan importante 
cu mayornan, muchanan y 
nan famianan mester. 
No lubida di marca bo 
calendar pa bo no perde 
e oportunidad fantastico 
aki. 


Piso Tres a anuncia conferencia "Happy Parents, 


Happy Children" patrocina pa Aruba Bank 


E mesun anochi cu “Aruba Tour- 
ist Carnival Group” tawata lanta 


na Paseo Herencia, Stichting 
Klein Aruba a tene un competen- 
cia di trahe di fantasia di carna- 
val. Tawatin trahenan p’e catego- 
rianan Headpiece, Shoulderpiece 
y Bodypiece. 


HURADO 
E panel di hurado tawata San- 
dra van der Linden, Jeannice 
Scheper, Charisma Willems y 
Trudy Hassell como presidente di 
Hurado. 
RESULTADO 
Na final di e anochi, MC Addonsi- 
to Croes a anuncia e ganadornan. 
Miho 
presentacion: 
Staicey 
Schwengle. 
Miho HEADPIECE: Sherri Go- 
det. 
Prome finalista: Karyme Acosta. 
Miho SHOULDERPIECE: Ana 


Perez 
Prome finalista: Xiandreny Do- 
nata. 
Miho 
BODYPIECE: 
Jaidyleen 
Tromp. 
Staicey Schwengle y Versherinne 
Albertsz a keda como finalista. 
GRADICIMENTO 
Stichting Klein Aruba ta gradici 
VNO, Zaira Orman Maya di Paseo 
Herencia, Joan Mahendrepersad, 
cada participante, Tabitah Fecun- 
da di Divi Resorts y Marisol Peña 
di NTG Dancers. Den 2024 e fes- 
tival di costume lo t’ey bek. 


Ganadornan di Costume Competition 
2023 di Stichting Klein Aruba 

Na final di e anochi, MC Addonsi 


Prome finalista: Karyme Acosta. 


Prome finalista: Xiandreny Do 


Albertsz a keda como finalista. 

Oranjestad, Aruba – 10 October 
2023 – Diasabra ultimo a tuma 
lugar e prome 5K Run & Walk 
di Centro di Bario Piedra Plat 
cu a wordo organisa cu sosten 
di CEDE Aruba y cu bon guia di 
IBISA Aruba. 
E Run & Walk 5K tawata tin como 
meta pa trece e bario di Piedra 
Plat hunto pa un atardi di activi- 
dad pa henter famia, y tambe en- 
curasha canado y coredonan di 
competencia pa sigi move y par- 
ticipa den e caminata di 5K cu a 
pasa den areanan di Piedra Plat, 
Bloemond, Tamarijn y Sero Pita. 
Un team di boluntario chikito a 
bin hunto pa C.B. Piedra Plat y a 
pone na pia un actividad grandi 
pa e bario despues di hopi tempo. 
Reflexionando na loke tabata e 
actividad aki, e team ta suma- 
nente contento cu e reaccion di 
pueblo y pa a mira e registracion 
di participantenan cu a participa 
den e Run & Walk 5K. E tawata 
un evento cu a duna e team dife- 
rente perspectiva y tambe ta wak 
puntonan di mehoracion como 
organisacion. Y cu esey, e team 
ta contento di por a ricibi varios 
compliment di cual cada miebro 
cu ta forma parti di e comision, 
ta orguyoso di dje. 
Nos kier a comparti untiki di kico 
a tuma lugar Diasabra atardi den 
Centro di Bario Piedra Plat. 
Pa loke ta resultado di e camina- 
ta, mester bisa cu a haci un eror 
den e resultado door di diferen- 
cia di edad. Pues e resultadonan 
ta lo siguiente. 
Categoria Masculino 


· 1st place male: Christiaan 
Jansen 
· 2nd place male: Richard 
Sotelo 
· 3rd place male: Alrric Kock 
Categoria Femenino 
· 1st place female: Evie Adele 
Leonardo 
· 2nd place female: Hannah 
Kamminga 
· 3rd place female: Sharon 
Duijn 
· 4th place female: Aaliyah 
Faruup 
Mucha: Liomar Da Costa 
E team di C.B. Piedra Plat kier a 
gradici tur partners y sponsors 
cu a yuda haci e actividad aki po- 
sibel aportando cu premionan pa 
e participantenan. 
· OPUS Restaurant - Gift 
Voucher. 
· Salty Local - Gift Voucher. 
· Salty Local - Gift Voucher. 
· Texas de Brazil - Dinner for 
Two. 
· Double Down - Dinner for 
Two. 
· Jolly Pirates - Gift Voucher. 
· Jolly Pirates - Gift Voucher. 
· Garden Vibes - Sport Mas- 
sage. 
· Pelican Adventures - Gift 
Voucher. 
· Lux Villas - Weekend stay. 
· Giannis Group - Gift Vouch- 
er. 
· Amsterdam Manor - Week- 
end Stay. 
· El Faro Blanco - Gift Vouch- 
er. 
· La Cabana - Weekend Stay. 
· Coco's Restaurant - Dinner 
for Two. 
· Ling & Sons - Gift Voucher. 


Tambe e organisacion kier a dis- 
culpa su mes cu esnan di Milliard 
Academy, AVANSE Gymnastic, 
Tiger Tae-kwondo Academy y 
Brazilian Jiu Jitsu cu pa mo- 
tibonan fuera di e alcanse di e 
team, no por a duna nan presen- 
tacion despues di caminata. 
Banda di esey nos kier a gradici 
Kini Kini Transfer, Miniteca Ge- 
nie, CEDE Aruba, IBISA Aruba, 
Powerade, DOW y miembronan 
di prensa cu a contruibi na e 
evento akinan. 


C.B. pieDRa pLaT Ta GRaDiCi TUR 
paRTiCipanTe CU a TUMa paRTi Di 
SU pRoMe RUn & WaLK 5K 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Jozef (Baby) Donald Arends Jr. 
Nov 7,1961 - Oct 2,2023 


Na nomber di su: 
Yiunan: 
†Misjah Arends 
Jozef (Jossy) Arends III y Melanie Castelar 
Marialejandra Arends 


Nieta: 
Gilisjah Kock 


Tata: †Jozef Donald Arends 
Mama: †Ada Tarcila Arends-v/d Ree 


Manera segunda Mama: Brigida Edwina Paula 


Rumannan: 
Tarcila y Roberto Wernet-Arends 
Maria (Aka) Arends y Alberti (Ali) Wever 
Alberto y Delia Arends-Daantje 


Sobrino(a)nan: 
Reinhard (Papito) y Zillah 
Gianina (Nina) y Herman 
Sue-Ellen y Ashley 
Kristin y Bryan 
Edward (Pucho) y Joyce 
Andrea y Ruell 
Alberti y Sueyeska 


Pareha: 
Miriam Maduro 
Omonan, Tantanan, Primo y primanan, amigo y amiganan na 
Aruba y den exterior 


Despensa nos si den nos tristeza nos por a lubida 
un of otro persona 


Ta invita pa e acto di entiero cu lo tuma lugar diasabra, Oct. 
7,2023 di 9am-11am na Aurora Funeral Home, sigi 
pa Santana Catholico na Oranjestad. 

Oranjestad, Aruba – 5 
oktober 2023, E di dos 
coaching clinic den colab- 
oracion cu USA Baseball 
lo tuma lugar dianan 14 y 
15 di oktober proximo. Lo 
tin tres (3) coach di e USA 
Baseball coaching staff 
presente pa duna e train- 
ing y comparti nan experi- 
encia, y conocimento riba 
e deporte di baseball. 


E programa lo cuminsa 
oficialmente ariba diasa- 
bra, 14 di oktober unda 
lo tin e Coaching Session 
1 (theoretico) di 12 - 5pm 
na Universidad di Aruba 
y ariba diadomingo, 15 di 
oktober, lo tin e Coach- 
ing Session 2 (practico) 
di 9am - 3pm na veld. Tin 
un maximo cantidad di 
80-coach cu por inscribi 
pa e session. E suma pa 
participacion ta Afl.50, 


esaki lo yuda cubri gasto 
y ta inclui, dos coaching 
session (Diasabra & Diad- 
omingo), cos di bebe (awa 
y gatorade), cookies (di- 
asabra), y un light lunch 
(diadomingo) pa tur par- 
ticipante. 
Managernan, 
coachnan y dirigentenan 
ta keda cordialmente in- 
vita pa registra online na 
https://bit.ly/coachclin- 
ic2023 


E motibo principal di or- 
ganisa e evento aki atrobe 
ta pa amplia e conocimien- 
to di coachnan na Aruba, 
cu kier sigui prepara nan 
mes mihor y a cambio pre- 
para e hungadornan. Den 
2022, e clinica a conta 
cu e maximo cantidad di 
participante, basa ariba 
e feedback di e coachnan 
a percura pa hasi algun 
cambio na e contenido di 


e programa tur na benefi- 
cio di baseball na Aruba. 
Ademas, ora di inscribi 
participantenan por duna 
input di e area cu nan kier 
focus ariba dje, pa asina 
por personalisa e clinic 
mas aun. Sigur un opor- 
tunidad unico pa tur pre- 
sente. 


Baseball na Aruba ta un 
mundo di voluntario cu 
tin amor y dedicashon pa 
e deporte, si nos por sigui 
combina e pasion y bol- 
untad cu e sed pa cono- 
cimiento y mehoracion 
sigur nos lo mira un desa- 
royo positivo pa e deporte 
di baseball na Aruba. 


E participantenan por pre- 
para pa dos (2) dia intenso 
cu coachnan Drew Briese, 
Steve Butler y Andrew 
Bartman. Cada un cu nan 


area di expertisio pa asina 
contribui na hasi e clinic 
aki uno exitoso. Un dan- 
ki na Sport Subsidie pa a 


kere den y aporta finan- 
cieramente na e clinic aki 
cu ayudo di voluntarionan 
den baseball na Aruba. 


Coaching Clinic 2023: USA Baseball lo ta 


na Aruba dianan 14 & 15 di oktober 


